text: Torsdag spiller AaB på udebane mod georgiske FC Dila Gori i kvalifikationen til Europa League. Men det bliver uden forsvarsspilleren Kenneth Emil Petersen, som er ude med en skade. Det skriver AaB på sin hjemmeside. Samtidig er det også tvivlsomt om Thomas Augustinussen bliver klar til torsdagens kamp. Han har fået en forstrækning i låret inden fredagens kamp mod Silkeborg. Derfor spilelde han ikke kampen og har ikke trænet siden. Tirsdag skal skaden ses an, og det vurderes, om han bliver klar. Håbet er dog, at begge spilelre bliver klar til søndagens Superligapremiere mod FC København.
summary: Kenneth Emil Petersen bliver ikke klar til AaB's kamp mod Dila Gori. Thomas Augustinussen er tvivlsom til opgøret.